open-index/open-wikipedia-markdown huggingface dataset:
Trengereidhotten

**Trengereidhotten** er et fjell vest for Trengereid i Arna i Bergen i Vestland fylke. Det har en høyde på 577 meter over havet.

## Turmål
Trengereidhotten er et turmål i Arna med oppstigning fra Gullbotn. Parkering ved lysløypen.

Start fra parkeringen ved  hovedveien, følg lysløypen oppover og rundt vannet på en av sidene, kryss over øverste del av lysløypen høyere oppe rett bak vannet, følg bratt sti til venstre for elven der eller veien til høyre for elven opp til  øvre Gullbotn og ta der nordover på en sti. Stien er lite synlig så unngå å gå i tåke.

## Fjell i Arna
*Gullfjellet – 987 moh., det høyeste fjellet i Bergen.
*Skåldalsfjellet – 718 moh. med Skåldalsnipa – 603 moh.
*Hananipa – 717 moh. med toppunktet i Vaksdal, men oppstigning fra Arna.
*Trollabotshaugen – 678 moh., det østligste fjellet i Bergen.
*Krånipa – 703 moh.
*Trengereidhotten – 577 moh.
*Borga – 634 moh.
*Repparåsen – 609 moh.
*Vardegga / Vareggen – 590 moh.
*Ådnanipa / Arnanipa – 456 moh.

### Se også
*Byfjellene i Bergen.

## Panorama

## Referanser
Hananipa

**Hananipa** er et fjell lengst sørvest i Vaksdal kommune på grensen til Bergen i Vestland fylke, og hvor den sørligste del av fjellet ligger i Bergen. Det har en høyde på 717 meter over havet.

## Turmål
Oppstigningen til Hananipa er på Arnasiden fra nordenden av Skulstadvatnet. Parkering på Nordre Skulstad ovenfor Trengereid, men bare 4-5 plasser.  Derfor anbefales å parkere nede på Trengereid.

## Fjell i Arna
*Gullfjellet – 987 moh.
*Skåldalsfjellet – 718 moh. med Skåldalsnipa – 603 moh.
*Hananipa – 717 moh. med toppunktet i Vaksdal, men oppstigning fra Arna.
*Trollabotshaugen – 678 moh.
*Krånipa – 703 moh.
*Trengereidhotten – 577 moh.
*Borga – 634 moh.
*Repparåsen – 609 moh.
*Vardegga / Vareggen – 590 moh.
*Ådnanipa / Arnanipa – 456 moh.

### Se også
*Byfjellene i Bergen.

## Panorama

## Referanser
Trollabotshaugen

**Trollabotshaugen** er det østligste fjell i Bergen kommune og ligger i Arna på grensen til Samnanger og Vaksdal kommuner i Vestland fylke. Det har en høyde på 678 meter over havet og ligger kun 500 meter rett vest for Raudnipa på 710 moh. som er det sørligste fjellet i Vaksdal.

**Trollabotsvarden** på 645 moh. ligger ca 400 meter sørvest for toppen.

## Turmål
Trollabotshaugen er et turmål i Arna med oppstigning fra nordenden av Holmavatnet. Parkering på Nordre Skulstad ovenfor Trengereid, men bare 4-5 plasser.  Derfor anbefales å parkere nede på Trengereid.

## Fjell i Arna
*Gullfjellet – 987 moh.
*Skåldalsfjellet– 718 moh. med Skåldalsnipa – 603 moh.
*Hananipa – 717 moh. med toppunktet i Vaksdal, men oppstigning fra Arna.
*Trollabotshaugen – 678 moh.
*Krånipa – 703 moh.
*Trengereidhotten – 577 moh.
*Borga – 634 moh.
*Repparåsen – 609 moh.
*Vardegga / Vareggen – 590 moh.
*Ådnanipa / Arnanipa – 456 moh.

### Se også
Byfjellene i Bergen.

## Bildegalleri

Fil:Trollabotshaugen med utsikt mot Brøknipa Bruviknipa på Osterøy.jpg|Trollabotshaugen med utsikt mot Brøknipa/Bruviknipa på Osterøy. 
Fil:Trollabotshaugen med utsikt mot Veafjorden.jpg| Trollabotshaugen med utsikt mot Veafjorden. 
Fil:Trollabotshaugen med utsikt mot Bukkafjellet i Vaksdal og Samnanger.jpg| Trollabotshaugen med utsikt mot Bukkafjellet i Vaksdal og Samnanger.


## Referanser
Touriya Jabrane

**Touriya Jabrane** arabisk: ثريا جبران ; opprinnelig **Saadiya Kraytif**  لسعدية قريطيف; født 16. oktober 1952 i Casablanca i Marokko, død 24. august 2020 samme sted) var en marokkansk teatersjef, skuespiller og politiker.

Fra 2007 til 2009 var hun kulturminister i Abbas El Fassis regjering.

Jabrane døde 24. august 2020 i en alder av 67 år, hun led av kreft, og hadde også blitt rammet av covid-19.

## Referanser


## Eksterne lenker
*
Javier Sosa Briganti

**Javier Sosa Briganti** (født 15. februar 1956 i Montevideo i Uruguay, død 24. november 2020 i Asunción i Paraguay) var en uruguayansk-paraguayansk sportsjournalist.

Han var opprinnelig uruguayaner, utdannet og arbeidende som anestesitekniker, og samtidig  og journalist som dekket fotballkamper i Uruguay. Han slo seg i 1999 til i Paraguays hovedsstad Asunción der han ble kjent radio- og fjernsynsjournalist. Han ble også president for Asociación de Hospitales y Sanatorios Privados del Paraguay («Foreningen for private sykehus og sanatorier i Paraguay»).

Han tok fikk paraguayansk statsborgerskap, og var anestesitekniker og administrerende direktør ved et privat sykehus i den paraguayanske hovedtad. Han var også leder av sportsavdelingen i Radio Centenario y Oriental del Uruguay, sportsansvarlig i Radio 970, kommentator for Radio 1, og kommentator for programmet *Fútbol a lo grande* for Radio 1 de Marzo i Paraguay. Han dekket journalistisk av verdenscupmesterskapene i USA 1994, Frankrike 1998, Korea-Japan 2002, og Copa América i Chile og i andre land. 

Sosa døde i Asunción i Paraguay den 24. november 2020 av komplikasjopner forårsaket av covid-19.

## Referanser
Timoteo Ofrasio

**Timoteo «Tim» Ofrasio** (født 1948, død 1. desember 2020 i San Pablo i Laguna på Filippinene) var en filippinsk katolsk prest tilhørende jesuittordenen, teolog og liturgiker særlig innen liturgisk musikk. Han er kjent for liturgiske sanger som «Alay sa Diyos», «Paghahandog ng Sarili» og «Panalangin sa Pagiging Bukas-Palad».

Han trådte inn i jesuittordenen i 1969 og ble presteviet i 1979.  Pater Timoteo Ofrasio var også professor ved Loyola School of Theology på Ateneo de Manila University i Quezon City der han underviste i systematisk og sakramental teologi. Han tok lisensiatgraden ved Pontificio Istituto Sant’Anselmo i Roma i 1987 og fullførte også doktorgradsstudier i liturgi ved samme lærested i 1990.

He døde på et sykehus i San Pablo i provinsen Laguna for covid-19 den 1. desember 2020 i en alder av 72 år.

## Referanser
Innlandets fylkesvåpen

**Innlandets fylkesvåpen** er fylkesvåpenet til Innlandet fylke. Det består av fjell og tretopper samt den såkalte «Innlandsknuten», som symboliserer by og land. 

Arbeidet med fylkesvåpen for Innlandet fylkeskommune startet i mars 2018. Politikerne inviterte befolkningen med på utformingen, og til sammen kom det inn hele 162 forslag. Fire av forslagene ble valgt som grunnlaget til det nye fylkesvåpenet; forslagene som ble valgt ut ble sendt inn av Edin Bjørseth Horten (7 år fra Hamar), Sean Fabian Andersen (19 år fra Lillehammer), Olav Brostrup Müller (41 år fra Lillehammer) og Einar Andreas Lilleengen (20 år fra Brumunddal). Tre utvalgte designbyråer leverte så sine tolkninger av de fire ideene, slik at juryen fikk 12 forslag å ta stilling til. Juryen ble ledet av Even Aleksander Hagen og bestod for øvrig av historiker/konservator, spillutvikler, grafisk designer, kommunikasjonsleder i Hedmark fylkeskommune, utviklingsleder i Gjøvikregionen og folkevalgte. Den 20. september innstilte juryen forslaget «Kommunikasjon og knutepunkt» som det beste alternativet, og den 24. oktober 2018 vedtok begge begge fylkestingene enstemmig å velge dette designet som fylkesvåpen for det nye fylket.

Fylkesvåpenet beskrives slik: På grønn bunn, tre linjer i sølv (hvitt) som peker opp og fram, forankret i Innlandets historie og framtid som knutepunkt. Motivet viser naturressursene som står sterkt i Innlandet, med vann, fjell og tretopper. Innlandsknuten symboliserer også by og land.

Det nye fylkesvåpenet har også fått kritikk fra enkelte. Lars Roede kritiserte fylkesvåpenet som en «amatørmessig logo»; Roede skrev at fylkesvåpenet «bryter med kravene til god heraldikk» og ville blitt avvist av heraldisk sakkyndige i Riksarkivet.

## Referanser
Trøndelags fylkesvåpen

**Trøndelags fylkesvåpen** er fylkesvåpenet til Trøndelag fylke. Våpenet består av et gullfarget utbøyd kors på hvit bakgrunn. Våpenet er inspirert av at Olav den helliges skjold blir beskrevet slik i kongesagaen.

Fylkespolitikere i Nord-Trøndelag og Sør-Trøndelag vedtok 27. april 2016 i et felles møte at daværende Nord-Trøndelag fylkesvåpen skulle blir det sammenslåtte Trøndelags fylkesvåpen. 

Dette var fra 1957 Nord-Trøndelags fylkesvåpen og er tegnet av førstekonservator Hallvard Tretteberg ved Riksarkivet.

## Referanser
Vestlands fylkesvåpen

**Vestlands fylkesvåpen** er fylkesvåpenet til Vestland fylke. Det består av to sølvfargede fjell på et blått fjordlandskap. Både fargevalget og bruken av fjord som symbol bygger på fylkesvåpenet til det tidligere Sogn og Fjordane fylke. 

Våpenet ble godkjent av fylkestingene i Sogn og Fjordane og Hordaland i 2019. 

Fylkesvåpenet har en form som bryter med norsk heraldisk tradisjon.

## Referanser
Vestfold og Telemarks fylkesvåpen

**Vestfold og Telemarks fylkesvåpen** var fylkesvåpenet til tidligere Vestfold og Telemark fylke. Våpenet viser et gullfarget vikingskip og akantus på rød bakgrunn. Våpenet ble vedtatt av fylkestingene den 6.desember 2018 og ble tatt i bruk fra 1. januar 2020. 

Våpenet kombinerer Vestfolds tre vikingskipsfunn – her representert ved Klåstadskipet og akantus. Våpenet symboliserer skipene som reiste ut og kulturen som kom tilbake. Akantus ble fra 1600-tallet å finne som utsmykning i kirkene og så en del Telemarks rike tradisjoner med rosemaling og treskurd.

Da Vestfold og Telemark fylke ble oppløst fra 1. januar 2024, gikk fylkesvåpenet ut av bruk.

## Kilder
Liste over statsledere i 1395

## Amerika

## Europa

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
Bjørn Skogmo (diplomat)

**Bjørn Skogmo** (født 12. desember 1940 i Namsos) er en norsk diplomat og tidligerer ambassadør.

Skogmo er cand.polit. fra Universitetet i Oslo  med statsvitenskap hovedfag. Han ble aspirant i UD i 1969 og var fra 1974 til 1979 sekretær for utenriksminister Knut Frydenlund. Han tjenestegjorde deretter ved den faste norske FN-delegasjonen i New York og var spesialrådgiver ved Statsministerens kontor fra 1989 til 1992. Han var norsk ambassadør ved Norges faste delegasjon i Geneve 1994-2000 og var deretter ekspedisjonssjef og assisterende utenriksråd for utviklingsspørsmål i UD. I perioden 2005-2008 var han Norges ambassadør i Paris.

Han har skrevet flere bøker om FN, diplomati og globale spørsmål som *UNIFIL and Peacekeeping in Lebanon* (1989) og *Visjonen om en bedre verden, fremskritt og motkrefter* (2019).

Bjørn Skogmo er kommandør av St. Olavs Orden (1995).

## Referanser


## Eksterne lenker
*Bjørn Skogmo - Store norske leksikon
Agders fylkesvåpen

**Agders fylkesvåpen** er fylkesvåpenet til Agder fylke. Det består av et gullfarget eiketre på en rød bakgrunn. Våpenet er utviklet med utgangspunkt i fylkesvåpnene til de tidligere fylkene Aust-Agder og Vest-Agder, der fargene er henta fra Aust-Agders fylkesvåpen, mens motivet er henta fra Vest-Agders fylkesvåpen.

Agder fylkeskommune utrykte i en artikkel om den nye fylkeskommunen at «eika har en viktig historisk og symbolsk betydning for regionen», og at «den har vært en viktig nærings- og eksportartikkel.» I samme artikkel hevder de at «treet var tilbake i tid en viktig møteplass for beslutningstagere,» og at det symboliserer «visdom og soliditet.»

## Vedtak

Før våpenet ble vedtatt, var det andre forslag. Et av disse var et uformelt forslag – en sort hummer på en rød bakgrunn, som først ble foreslått for Vest-Agder i 1930 av Hallvard Trætteberg. Daværende ordfører i Iveland, Gro-Anita Mykjåland, sa da at hun «synes ikke at hummeren er representativt for hele Agder». Totalt ble det sendt inn forslag fra syv designbyråer og 114 privatpersoner. 

Fellesnemda vedtok 4. juni 2018 at «alternativ A med rød bakgrunn», fremmet av Gunvor Birkeland, skulle bli Agders nye fylkesvåpen. Dette var ett av fire alternativ, der det som ble vedtatt var en modifikasjon av alternativ A.  

* Alternativ A hadde en spiss bunn, som besto av en gullfarget eik på en blå bakgrunn.
* Alternativ B hadde en rund bunn, som besto av en stilisert, gullfarget eik med fokus på treets blader på rød bakgrunn.
* Alternativ C hadde en rund bunn, som besto av gullfargede linjer på en blå bakgrunn. Linjene ble sammenlignet med bølger og koter i forslaget.

Fellesnemdas vedtatte alternativ ble senere fastsatt av fylkestingene i Aust-Agder og Vest-Agder.

## Referanser
Vikens fylkesvåpen

**Vikens fylkesvåpen** var fylkesvåpenet til tidligere Viken fylke. Det bestod av et fjell i sølv som speiler seg på blå bakgrunn. Det var tegnet av Trude Bjørlykke Hansen. Vikens fylkesvåpen hadde tittelen «trippel fjellspeiling i vann». 

Fylkesvåpenet ble vedtatt av fellesnemnda for Viken og fylkestingene i Akershus, Buskerud og Østfold våren 2019, etter en designkonkurranse der Hansens bidrag ble kåret som vinner. 

Lars Roede kritiserte fylkesvåpenet som en «amatørmessig logo»; Roede skrev at fylkesvåpenet «bryter med kravene til god heraldikk», ville blitt avvist av heraldisk sakkyndige i Riksarkivet, «ser ut som tre flyvende tallerkener under [en] lue» og er «en logo, ikke et heraldisk våpen».

Da Viken fylke ble oppløst fra 1. januar 2024, gikk fylkesvåpenet ut av bruk.

## Referanser
Tamás Böröndi

**Tamás Böröndi** (født 8. mars 1953 i Budapest i Ungarn, død 23. november 2020 samme sted) var en ungarsk skuespiller, teatersjef og scenedesigner.

## Liv og virke
### Karriere
Han ble utdannet ved Színház- és Filmművészeti Egyetem (SZFE, Universitetet for film- og teaterkunst) i Budapest i 1980. Hans karriere tok til ved Csokonai Nemzeti Színház, et teater i Debrecen. Han gjestespilte også ved Rock-teateret. Fra 1984 var han ved Budapesti Operettszínház (Budapest operette- og musikalteater), senere ved komediescenen Vidám Színpad. Fra 2002 var han frilansskuespiller ved forskjellige teatre, som Karinthy-teateret, Budaörsi Latinovits-teateret, og ved teateret i Kalocsa.

Fra 2013 var han teatersjef for Vidám Színpad frem til sin død; han utformet dessuten scenebildene.  
 
Han var mest fremtredende som teaterskuespiller, men fikk også nasjonal berømmelse i 1980- og 1990-årene gjennom fjernsynsserien *[[Szomszédok]]*, der han spilte læreren Csaba.

Han spilte i 65 teateroppsetninger, inscenerte fem, og koreograferte også fem.

### Privat
Han var gift tre ganger. Fra det første ekteskapet fikk han tvillingdøtre i 1999. Deretter var han i syv år gift med skuespilleren Zsuzsa Kovács. Han giftet seg med skuespilleren Anna Götz i august 2016.

### Død
Böröndi døde av covid-19 den 23. november 2020 på sykehus i Budapest Hospital.

## Teaterstykker (utvalg)
*John Osborne: *[[Se deg om i vrede|Look Back in Anger]]* (*Se deg om i vrede*) – Cliff
**Some like it hot* (teaterstykke) – Jay
*Ray Cooney: *[[Two into One]]* – Ray
*Ray Cooney: *It Runs in the Family* – Dr. Hubert Bonney; Dr. David Mortimer
*Ray Cooney: *[[Funny Money]]* – Vic
*Leonard Bernstein: *[[West Side Story]]* – Riff, Bernardo
*Eugène Scribe: *[[Le verre d’eau ou Les effets et les causes]]* – Masham
*Victorien Sardou: *[[Madame Sans-Gêne (skuespill))|Madame Sans-Gêne]]* – Lefebvre
*Neil Simon: *[[The Sunshine Boys]]* – Ben Silverman
*Emmerich Kálmán: *[[Das Veilchen vom Montmartre|Fiolen fra Montmartre]]* – Henry

## Fjernsyn (utvalg)
*Szomszédok – Csaba (lærer) (1989–1999)
*Samba – soldat
*Jóban-Rosszban – Dr. Elemér Kincses

## Referanser


## Eksterne lenker
*
Oslo kommunes segl

**Oslo kommunes segl** brukes som fylkesvåpen for Oslo, som er både en kommune og et fylke. Seglet har som hovedmotiv byens skytshelgen St. Hallvard, som sitter på en trone med løvehoder. Han holder sine attributter i hendene: i venstre hånd holder han de tre pilene han ble drept med, og i høyre hånd holder han kvernsteinen som drapsmennene bandt til ham for å senke liket i Drammensfjorden.

## Referanser
Troms og Finnmarks fylkesvåpen

**Troms og Finnmarks fylkesvåpen** henspiller på de to fylkesvåpnene som brukes sammen av Troms og Finnmark fylke. Det ene våpenet er en gullfarget griff på et rødt bakgrunn (Troms' fylkesvåpen), og det andre våpenet er en gullfarget borg på et svart bakgrunn (Finnmarks fylkesvåpen).

Under fusjonen ble det i 2019 tegnet forslag til felles fylkesvåpen,  men fylkestingene i Troms og Finnmark vedtok å fortsette bruke de to gamle fylkesvåpnene, framfor å lage et nytt i perioden Troms og Finnmark var sammenslått til et fylke fra 2020 til 2024.

## Referanser
Sør-Trøndelags fylkesvåpen

**Sør-Trøndelags fylkesvåpen** var fylkesvåpenet til det senere opphørte Sør-Trøndelag fylke. Våpenet viser to korslagte røde økser belagt med en rød korsstav, på gull bakgrunn. Motivet er hentet fra erkebispestolens segl og mynter under Gaute Ivarssons tid som erkebiskop (1475&ndash;1510). 

Kombinasjonen av økser og korsstav kunne vært tolket som bilde på geistlig og verdslig makt, men i virkeligheten er dette rent kirkelige motiver. Korsstaven er erkebiskopens verdighetstegn, og øksene er den norske rikshelgenens eget merke; Olav den hellige ble drept med øksehugg.

Da Sør-Trøndelag ble del av Trøndelag fylke, gikk fylkesvåpenet ut av bruk. Fylkessammenslåingen mellom Sør-Trøndelag og Nord-Trøndelag trådte i kraft 1. januar 2018.

## Referanser
Nord-Trøndelags fylkesvåpen

**Nord-Trøndelags fylkesvåpen** var fylkesvåpenet til tidligere Nord-Trøndelag fylke. Våpenet består av et gullfarget utbøyd kors på hvit bakgrunn.

Etter sammenslåingen av de to trøndelagsfylkene i 2018 tok det nye fylket Nord-Trøndelags fylkesvåpen til sitt fylkesvåpen.

Våpenet er inspirert av at Olav den helliges skjold blir beskrevet slik i kongesagaen.

Nord-Trøndelags fylkesvåpen er tegnet av førstekonservator Hallvard Tretteberg ved Riksarkivet.

I Kronprinsregentens resolusjon heter det: «Nord-Trøndelag fylkestings vedtak den 13. juni 1956 om våpen for Nord-Trøndelag fylke godkjennes.

## Historien bak fylkesvåpenet
Våpenet skal minne om Olav den hellige. Etter sagatradisjonen hadde han gullkors på hvitt skjold under slaget på Stiklestad i år 1030, eller som det står i Heimskringla: Et hvitt skjold hvorpå det hellige kors var lagt med gull.

Kombinasjonen gull på sølv (gult på hvitt) var forbudt etter de heraldiske regler, som festet seg fra 1150-årene. Man kunne kombinere farger og metall, men ikke legge metall på metall. Det finnes for øvrig en rekke unntak, hvorav de mest kjente er: Kongeriket Jerusalems våpen (gullkors på sølv) og Pavens våpen og flaggfarger (gull på hvitt).

## Referanser
Liste over statsledere i 1387

## Amerika

## Europa

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
Rogalands fylkesvåpen

**Rogalands fylkesvåpen** er fylkesvåpenet til Rogaland fylke. Våpenet har et svevende utskrådd sølv spissfotet kors mot en blå bakgrunn. Det illustrerer et steinkors reist i 1028 til minne om Erling Skjalgsson.

Fylkesvåpenet ble tegnet av Hallvard Trætteberg og ble godkjent ved kongelig resolusjon 11. januar 1974.

## Referanser
Trøndelag Senterparti

**Trøndelag Senterparti** er Senterpartiets fylkesorganisasjon i Trøndelag fylke.

Forut for sammenslåingen av Trøndelagsfylkene i 2018 dannet Nord-Trøndelag Senterparti og Sør-Trøndelag Senterparti et fellesstyre, hvorpå de slo seg sammen til Trøndelag Senterparti.

Per Olav Tyldum er leder fra 2020.

## Referanser
Sogn og Fjordanes fylkesvåpen

**Sogn og Fjordanes fylkesvåpen** var fylkesvåpenet til tidligere Sogn og Fjordane fylke. Våpenet ble godkjent ved kongelig resolusjon den 23. september 1983. Våpenet viser tre blå spisser mot venstre, på sølv bakgrunn. De tre spissene symboliserer de tre fjordene Nordfjord, Sunnfjord og Sognefjorden. Sølvbunnen er symbol for landskapet mellom fjordene.

Fjordene er hovedelement i fylkesvåpenet fordi nesten alle bor nær en fjord i Sogn og Fjordane, og alle har levevilkår preget av det. Fjordene gir grunnlag for samband, men kan også være stengsler.

Da Sogn og Fjordane ble del av Vestland fylke, gikk fylkesvåpenet ut av bruk.
Telemarks fylkesvåpen

**Telemarks fylkesvåpen** er fylkesvåpenet til Telemark fylke. Våpenet viser en oppvoksende svart bondestridsøks mot en gull bakgrunn, og symboliserer vern og verdighet. Etter gjenopprettingen av Telemark fylke i 2024 ble det gamle fylkesvåpenet tatt i bruk igjen.

Fylkesvåpenet er en redesignet versjon av det gamle fylkesvåpenet til Telemark fylke som ble brukt fra 1970 og frem til fylkessammenslåingen med Vestfold fylke i 2020. 

Våpenet er tegnet av Hallvard Trætteberg og ble godkjent ved kongelig resolusjon den 30. januar 1970.

## Referanser
Aust-Agders fylkesvåpen

**Aust-Agders fylkesvåpen** var fylkesvåpenet til tidligere Aust-Agder fylke. Det består av to gullbjelker mot rød bakgrunn. Motivet henspiller på trelasthandelen og den betydning denne hadde i fylket.

Da Aust-Agder ble del av Agder fylke, gikk fylkesvåpenet ut av bruk. Fylkessammenslåingen mellom Aust-Agder og Vest-Agder trådte i kraft 1.&nbsp;januar 2020.

## Referanser
Buskeruds fylkesvåpen

**Buskeruds fylkesvåpen** er fylkesvåpenet til Buskerud fylke. Det ble tegnet av Hallvard Trætteberg og godkjent i 1966. Våpenet viser en blå bjørn på sølv bunn; fargene henspiller på Blaafarveverket i Modum og sølvverket på Kongsberg.  

## Referanser
Akershus’ fylkesvåpen

**Akershus' fylkesvåpen** er fylkesvåpenet til Akershus fylke. Våpenet ble godkjent den 11. desember 1987. Våpenet viser en sølvfarget trappegavl på blå bakgrunn. Trappegavlen viser til konturen av Akershus slott, som ga navn til fylket.

## Referanser
Troms’ fylkesvåpen

**Troms' fylkesvåpen** er fylkesvåpenet til Troms fylke. Det viser en gullfarget griff (et fabeldyr som er halvt løve og halvt ørn) på en rød bakgrunn.

Symbolet har lange historiske tradisjoner i Troms. Bjarkøyætten som styrte i Troms i middelalderen, hadde en griff på våpenskjoldet sitt.

Fylkesvåpenet er tegnet av Hallvard Trætteberg og ble godkjent i 1960.

## Referanser
Michael Wakelam

**Michael John Owen Wakelam** (født 15. juli 1955, død 31. mars 2020) var en britisk molekylærbiolog som var direktør for Babraham Institute i Cambridge i England.

## Biografi
Wakelam tok bachelor of science i medisinsk biokjemi (1977) og ph.d. i biokjemi (1980) fra University of Birmingham. Etter en tid som postdoktor ved Universitetet i Konstanz i Vest-Tyskland begynte han å arbeide ved institutt for biokjemi ved Imperial College London i 1983. I 1985 begynte han å undervise i det biokjemiske avdeling ved University of Glasgow. Han ble professor i molekylærfarmakologi ved University of Birmingham i 1993. I 2007 ble han direktør for Babraham Institute i Cambridge.

Wakelam døde 31. mars 2020 av en antatt covid-19-infeksjon.

## Referanser


## Eksterne lenker
* Michael Wakelams gruppe  ved Babraham Institute.
Finnmarks fylkesvåpen

**Finnmarks fylkesvåpen** er fylkesvåpenet til Finnmark fylke. Det viser en gullfarget borg på svart bakgrunn. Borgen henspiller på Vardøhus festning og grensevernet mot øst. Fylkesvåpenet er tegnet av Hallvard Trætteberg og ble godkjent i 1967.

## Referanser
Hordalands fylkesvåpen

**Hordalands fylkesvåpen** var fylkesvåpenet til tidligere Hordaland fylke. Det ble godkjent i 1961. Våpenet bestod av to korslagte gulløkser med gullkrone over mot en rød bakgrunn. Motivet tok utgangspunkt i seglet som ble brukt i 1344 av utsendinger fra Sunnhordland ved hyllingen av Håkon VI Magnusson på Båhus.

Da Hordaland ble del av Vestland fylke, gikk fylkesvåpenet ut av bruk. Fylkessammenslåingen mellom Hordland og Sogn og Fjordane trådte i kraft 1. januar 2020.

## Referanser
Petter Grønstad

**Petter Grønstad**  (født 1997) er en norsk ishockeyspiller som i sesonger 2025/26 spiller for Hasle-Løren på nivå tre. Han har Lørenskog Ishockeyklubb som moderklubb, og har tidligere spilt for blant annet Vålerenga Hockey, Lillehammer IK og Narvik Ishockeyklubb.

## Referanser


## Eksterne lenker
*
Svenska cupen 2019–2020

**Svenska cupen 2019-2020** startet med kvalifisering 15. mai 2019 og ble avsluttet med cupfinale på Gamla Ullevi i Göteborg 30. juli 2020.

## Første runde

## Andre runde

## Gruppespill
### Gruppe 1



### Kamper

### Gruppe 2


### Kamper

### Gruppe 3


### Kamper

### Gruppe 4



### Kamper

### Gruppe 5



### Kamper

### Gruppe 6



### Kamper

### Gruppe 7



### Kamper

### Gruppe 8



### Kamper

## Sluttspill



### Kvartfinaler

### Semifinaler

### Finale

## Noter

## Referanser
Raja Chari

**Raja Jon Vurputoor Chari** (født 24. juni 1977) er en amerikansk jagerflyver, testflyver og astronaut.

Chari er født i Milwaukee i Wisconsin og vokste opp i Cedar Falls i Iowa. Han var elev ved Columbus High School. I 1999 gikk han ut fra U.S. Air Force Academy som offiser i U.S. Air Force med en bachelorgrad i luft- og romfartsteknikk. Han ble ansatt i en forskerstilling ved Charles Stark Draper Laboratory ved Massachusetts Institute of Technology, som resulterte i en mastergrad innen luft- og romfartsteknikk.

Etter mastergradstudiene tok Chari flyverutdannelse ved Vance Air Force Base i Oklahoma. Deretter fikk han opplæring på F-15E Strike Eagle og ble stasjonert ved Elmendorf Air Force Base i Alaska og RAF Lakenheath i England. Han deployerte med Operation Iraqi Freedom.

Chari tok utdannelse som testflyver ved U.S. Naval Test Pilot School og tjenestegjorde som testflyver på prosjekter som utviklet elektroniske systemer på jagerfly. Han tok lederkurs ved U.S. Army Command and General Staff College og gjorde tjeneste som målprioriteringsoffiser i U.S. Central Command og som skvadronsjef.

I juni 2017 ble Chari valgt ut av NASA for astronautopplæring. I desember 2020 ble han presentert av NASA som en av gruppen astronauter som skal være mannskap på romferder med Artemis-programmet.

## Referanser


## Eksterne lenker
*
Vest-Agders fylkesvåpen

**Vest-Agders fylkesvåpen** var fylkesvåpenet til tidligere Vest-Agder fylke. Det ble godkjent i 1958. Våpenet består av et gull eiketre mot en grønn bakgrunn. Motivet gjenspeiler natur, næringsliv og historie.

Da Vest-Agder ble del av Agder fylke, gikk fylkesvåpenet ut av bruk. Fylkessammenslåingen mellom Vest-Agder og Aust-Agder trådte i kraft 1.&nbsp;januar 2020.

## Referanser
Østfolds fylkesvåpen

**Østfolds fylkesvåpen** er fylkesvåpenet til Østfold fylke. Våpenet ble godkjent i 1958.

Det består av gull tredelt solstråle skrått opp mot en rød bakgrunn. Solstrålen symboliserer soloppgangen, og motivet viser til fylkets navn og beliggenhet.

## Referanser
Hanna Lund

**Hanna Therese Lund** (født 20. januar 1849 i Christiania, død 1. mai 1923 på Lovisenberg sykehus i Kristiania) var en norsk kunstmaler og kunstpedagog.

## Liv og virke
Hanna Lund var elev av Christen Brun og Knud Bergslien i sin fødeby Christiania før 1876, før hun var elev av Eilif Peterssen i München og i 1877 av Carl Gussow i Berlin.

Lund utførte portretter og genrebilder. I 1879 stilte hun ut maleriet «En liden Pige med Markblomster» i Kristiania Kunstforening og «Stilleben» i Bergen Kunstforening.

I Berlin utførte hun maleriet «Lazarus' Opvækkelse» som altertavle, etter Rubens' maleri i Kaiser-Friedrichs-Museum. Altertavlen forærte hun i 1878 til det nyoppførte Bygdøy kapell i Vestre Aker (innviet 1876). Hennes far var den daværende eieren av eiendommen *Grande* på Bygdøy.
Kapellet brant ned i 1958. I 1880 malte hun Rubens-motivet «Korsfestelse» som altertavle til Ytre Rendal kapell.

Hanna Lunds samlede produksjon var trolig beskjeden. Det er ikke kjent at hun var aktiv som kunstner etter 1880, men i 1880-årene ga hun undervisning for damer og småpiker i tegning og maling i atelierbygningen i St. Olavs gate 28 i Kristiania.

## Familie
Hanna Lund var datter av bakermester Iver Christen Lund og Marie Therese Hansen. Hun forble ugift.

## Referanser


## Kilder
*
Alaskan Command

**Alaskan Command** er en kommando underlagt U.S. Northern Command med ansvar for militære aktiviteter i delstaten Alaska og omkringliggende områder. Staben er forlagt til Joint Base Elmendorf–Richardson i Anchorage.

De største forbandene underlagt Alaskan Command er:

* , som blant annet består av 3d Wing og 354th Fighter Wing
* , som blant annet består av to brigadegrupper og en arméflygruppe
* , som har en sjef fra U.S. Coast Guard

Det er tett samarbeid med Alaska National Guard.

I alt har Alaskan Command ca. 22 000 mannskaper fra U.S. Army, U.S. Navy, U.S. Marine Corps og U.S. Air Force, samt 4 700 reservister.

## Referanser


## Eksterne lenker
*
RTV Novi Pazar

**Regionalna televizija Novi Pazar**, forkortet **RTV Novi Pazar** eller **RTVNP**, er en regional kommersiell privateid TV-kanal med hovedkontor i Novi Pazar i Serbia. Kanalen er bosnisk- og serbiskspråklig og er dedikert til å formidle nyheter fra regionene Sandžak og Raška.

## Referanser
Jaroslav Mostecký

**Jaroslav Mostecký** (født 29. september 1963 i Zábřeh na Moravě i den mähriske delen av Tsjekkoslovakia, død 13. desember 2020) var en tsjekkisk forfatter av science fiction- og fantasylitteratur.

## Liv og virke
Mostecky var leder av litteratursirkler i skoleverket. Fra 1980 til 1982 ledet han et science fiction-arbeidsfellesskap på middelskolen. Fra 1987 til 1992 var han med i science fiction-klubben Futurum, og grunnla deretter sin egen science fiction-klubb Jeff Spender. Mostecký virket som tekniker i Šumperk. Hans interesse gjaldt tsjekkisk historie, i særlig grad přemyslidenes tid, turgåing og paleontologi og numismatikk.

## Verker
Fra begynnelsen av 1990-årene publiserte han fortellinger, og mottok med tiden en rekke erkjentligheter. Senere begynte han med romaner, som også ble godt mottatt.

Han døde i desember 2020 som følge av covid-19.

### Romaner
*Jdi a přines hlavu krále (1995)
* Vlčí věk – Trilogie (1995–2000)
*Lars, Šťavnatá lebka (1996)
* Pištec (1997) 
* Conan a vrah králů (1999)
* Prokletí přízračných hřebců (2000)
* Mark Stone 66 - Kalužiny modré krve (2003)
* Mark Stone 73 - Král posledního moře (2004)
* Útesy křiku (2004) - román o vikinzích

### Noveller
* Ďáblovy dcery (2001) 

### Samleverker
* Čára hrůzy (1998) 
* Archivář (2004)

## Priser
*Karel Čapek-prisen for novellen *Kaple má okna klenutá* (1993), i kategorien fortelling *Plachty z rudé perleti* (1996) og*Jsem jenom veš, odpustkáři* (1997)
*Fantasy-pris for fortellingene *Sbohem, jezero* (1993) og *Oči pro Dračí panenku* (1996)
*Pris fra Science Fiction, Fantasy og Horror-Akademiet for *Květen, stejně jako loni* (1995), *Sekyry na Viole* (1996) og *Anděl posledního soudu* (2003). 
*ASFFH-prisen for romanen *Prokletí přízračných hřebců* som beste tsjekkiske roman.
*Ikaros-prisen for fortellingene *Železný kačeny* (1995), *Květen, stejně jako loni* (1996) og boken *Čára hrůzy* (1999)
*Orson Welles-prisen for radiohørespill *Jarní tání* (1998)

## Referanser


## Eksterne lenker
*
Adrian Hasler

**Adrian Hasler**, (født 11. februar 1964) er en politiker fra Liechtenstein som var landets statsminister fra 27. mars 2013 til 25. mars 2021.

## Karriere
Hasler er utdannet økonom ved Universität St. Gallen i Sveits hvor han ble uteksaminert i 1991. Fra 1996 til 2004 hadde han lederstilling i *Verwaltungs- und Privat-Bank* i Liechtensteins hovedstad Vaduz.

I 2001 ble han valgt inn i parlamentet (Liechtensteinischer Landtag) som representant for Fortschrittliche Bürgerpartei (FBP), et konservativt-kristeligdemokratisk parti.

I 2004 trakk han seg fra parlamentet for å overta som sjef for det nasjonale politiet i Liechtenstein etter Martin Meyer. Marco Ospelt etterfulgte ham som parlamentsmedlem.

I 2012 utpekte partiet Hasler som sin statsministerkandidat ved valget i 2013. Hans parti vant valget, og Hasler overtok som statsminister 27. mars 2013 etter Klaus Tschütscher som representerte det liberalistisk-konservative partiet Vaterländische Union (VU) (Fedrelandsunionen). I september 2020 kunngjorde Hasler at han ikke er kandidat for en ny statsministerperiode etter valget i 2021.

## Familie
Hasler giftet seg 28. mai 2003 med Gudrun Elkuch. Paret har to sønner.

## Referanser
Igor (album)

***Igor*** er det femte studio albumet av den amerikanske rapperen og plateprodusenten Tyler, the Creator. Det ble utgitt den 17. mai 2019 av Columbia Records. Albumet følger kjærlighets trekanten Tyler, the Creator finner seg i med en gutt og hans kjæreste. Albumet starter med at Tyler blir forelsket i en gutt, som blir referert til i sangene "EARFQUAKE" og "I THINK" hvor Tyler synger om at denne gutten ryster livet hans og han er hodeløst forlesket. (Tyler får også et gjestevers av Atlanta-rapperen Playboi Carti på EARFQUAKE". Det eneste problemet er at denne gutten Tyler er forlesket i har en dame fra før av. I sangen "Running Out Of Time" synger Tyler om han må gjøre noe drastisk så han kan få gutten. Sangen følges så opp av den hardt træffende sangen "NEW MAGIC WAND". Nå er Tyler lei av å vente på at gutten skal ha både han og jenten. Nå må han bestemme seg eller så kommer Tyler til å bruke sin nye magiske tryllestav(pistol) til å kvitte seg med jenten og kanskje gutten også.
Tyler har gitt gutten et ultimatum. Men han har fortsatt ikke kontroll, neste sang er "A BOY IS A GUN*». Tyler anser at gutten har kontroll og hans kjærlighet kan være like farlig som en pistol. Men Tyler klarer ikke å gi seg, kanskje siden det er gutten som styrer? I den påfølgende sangen kommer nemlig dette temaet opp. "Puppet" handler om at Tyler er en dukke for gutten, og han styrer Tyler og han klarer ikke å bli fri. Sangen har gjeste vokaler av Kanye West. Den avsluttes med linjen "But at some point, you come to your senses". For så å gå rett inn i neste sangen "WHAT’S GOOD" her våkner Tyler til. Han synger om at han endelig ser lyset og han er våken nå. Tyler ser endelig at han ikke har noe fremtid med gutten lengre. Nå er Tyler fri og hans kjærlighet er vekke. I "GONE, GONE/THANK YOU" fortsetter Tyler trenden sin om at den 10 sangen på hvert album er en dobbelsang. Han er nå fri for kjærligheten til gutten og han vill takke gutten for at han hadde gitt han noe å være glad i. Men Tyler vill aldri være forelsket igjen. Samme temaer kommer i sangen "I dont love you anymore" og Tyler virker som om han kan komme seg forbi denne perioden i livet sitt, helt til han trakker feil og sangen "ARE WE STILL FRIENDS?" Kommer. Tyler klarer ikke å miste gutten fra livet sitt, og trenger han som en venn. Som han selv sier i siste vers "Can’t say goodbye", så klarer ikke Tyler å leve uten han, han må ha gutten i livet sitt selv om det ikke er sunt. Albumet avslutter i en note som ikke avslutter sangen riktig musikalt, men visst du spiller albumet på nytt igjen med engang hører du at siste note og første note passer sammen som en loop. Og eder gjør historien også. Hele albumet er en uendelig loop som Tyler aldri kommer ut av. Uansett hvor mye han vet at de ikke kan bli sammen vill Tyler aldri gi opp.

## Eksterne lenker
*
Ramón Silva Bahamondes

**Ramón Óscar Silva Bahamondes**, bedre kjent som **Moncho Silva**, (født 16. juni 1944 til Valparaíso i Chile, død 3. september 2020 i Viña del Mar) var en chilensk sanger og radiovert.

## Liv og virke
### Bakgrunn
Ramón Silva Bahamondes var sønn av Juan Ramón Felipe Silva Billa og Adelina Emma Bahamondes Carrasco. Han stiderte ved Colegio San Pedro Nolasco.

### Karriere
Ramón Óscar Silva Bahamondes begynte å synge i skolealderen i folkemusikkgrupper, og gjorde sine første innspillinger med folkloregruppen Los del Sendero sammen med sangeren José Alfredo Fuentes. Mellom 1966 og 1968 sluttet han seg til sangerkvartetten *Clan 91*.

Under sin karriere som radiovert var han en av grunnleggerne av Radio Festival i Viña del Mar i 1976. Han arbeidet i Radio Portales de Valparaíso som programleder for programmet *Portaleando la mañana*. I Santiago de Chile arbeidet han for Radio Gigante og Radio Portales.  På fjernsyn var han i 1986 del av den internasjonale juryen ved den XXVII internasjonale sangfestivalen i Viña del Sea. Samme år var han en panelist for programmet *[[Goal Show]]* på UCV Television. Han var musikkprodusent i Canal 13.

På eldre år vendte han tilbake til Valparaíso-regionen for å bosette seg i Concón. Han arbeidet ved Radio Congreso. Hans siste arbeide var for Concóns lokale radiostasjon, til han ble syk.

### Død
I midten av august 2020 ble han innlagt på Hospital Naval Almirante Nef, et av sykehusene i Sistema de Salud Naval innen de væpnede styrker, med COVID-19; han døde der 3. september samme år.

## Referanser


## Eksterne lenker
* Fallece Ramón “Moncho” Silva, insigne locutor radial 
* El Covid-19 silenció para siempre la voz del conocido locutor radial Ramón “Moncho” Silva
Prærie-apache

**Prærie-apache**, eller **kiowa-apache**, var et sørathabaskisk språk som ble snakket av prærieapacher. Denne etniske gruppen er idag organisert som apachestammen i Oklahoma, i nærheten av Anadarko i det sørvestlige Oklahoma. Språket har vært utdødd siden 2008, da Alfred Chalepah jr., den siste person som hadde språket som morsmål, døde.

Prærie-apache er det mest divergente språket av de sørathabaskiske språk. Det hadde et ekstremt komplekst system av verb-morfologi, som ofte gjorde det mulig å konstruere hele setninger med bare et verb.

## Referanser
Nikola Spasov

**Nikola Spasov** (bulgarsk: Никола Спасов; født 15. desember 1958 i Sofia i Bulgaria, død 23. november 2020 i Montana i Bulgaria) var en bulgarsk  profesjonell fotballspiller og -trener.

Spasov spilte for fotballagene PFC Lokomotiv Sofia, FC Dunav Ruse, PFC Tsjerno More Varna og PFC Spartak Varna i sitt hjemland. I desember 1986 flyttet han til Portugal, og forble der de påfølgende syv årene, med spillerkontrakter med etterhvert fem fotballag der. Sesongen 1989–1990 scoret han sitt karrierebeste med 34 mål for F.C. Paços de Ferreira.

I juli 1994, etter én sesong i hjemlandet for Tsjerno More, avsluttet Spasov sin spillerkarriere i en alder av nesten 36 år. Han fortsatte imidlertid som fotballtrener, i Portugal, Spania, Makedonia og til sist i Kasakhstan.

Nikola Spasov døde 23. november 2020 i Montana i Bulgaria av covid-19 i en alder av 61 år.

## Referanser


## Eksterne lenker
*
Hans Röttiger

**Hans Röttiger** (1896–1960) var en tysk generalløytnant og den første generalinspektør for hæren i Bundeswehr (1957–1960).

Röttiger ble ansatt i Den prøyssiske armé i 1914 og ble i 1915 løytnant i 20. artilleriregiment. I første verdenskrig deltok han i Reichswehr som offiser og deretter i Wehrmachts generalstab. Han medvirket ved avslutningen av andre verdenskrig ved Operation Sunrise, en delvis kapitulasjon til Heeresgruppe C på ca. en million mann, i Italia 2. mai 1945. Etter krigens avslutning var han frem til 1948 i britisk og amerikansk krigsfangenskap.

Röttiger deltok i utarbeidelsen av det såkalte Himmeroder Denkschrift, et memorandum som regnes som den uoffisielle start på dagens tyske forsvar, Bundeswehr.

## Referanser
Otto Barić

**Otto Barić** (født 19. juni 1933 i den lille markedsbyen Eisenkappel i Bezirk Völkermarkt sør i Kärnten i Østerrike, død 13. desember 2020 i Zagreb i Kroatia) var en jugoslavisk/kroatisk fotballspiller og fotballtrener internasjonalt.

## Liv og virke
### Bakgrunn
Barićs kroatiske foreldre vendte sammen med ham tilbake til hjemlandet da han var fire år gammel. Han vokste opp i Zagreb.

### Fotballspiller
I Zagreb begynte han sin fotballkarriere som spiller i det jugoslaviske kampsystemet med landskaper og cupmesterskasp, i rollen forsvarsspiller, for lag i sin hjemby, i Dinamo Zagreb (1946-1952), NK Metalac Zagreb (1952-1957) og Lokomotiva Zagreb (1958-1963).

### Fotballtrener
Etter sin tid som aktiv spiller frem til 1964, fikk han treneroppdrag for Lokomotiva Zagreb, Opel Rüsselsheim, Germania Wiesbaden, LASK Linz, NK Zagreb, NK Dinamo Vinkovci,  Dinamo Zagreb, FC Wacker Innsbruck, SV Austria Salzburg, Sturm Graz, Rapid Wien og Vorwärts Steyr, det tyske VfB Stuttgart og den tyrkiske Fenerbahçe SK i Istanbul. Han trente også Østerrikes herrelandslag,  Kroatias herrelandslag og Albanias herrelandslag i fotball.

### Familie
Barićs eneste sønn er arkitekt, med samme for- og etternavn som sin far. I september 2020 ytret sønnen offentlig sitt ønske om å stille som borgermesterkandidat i Zagreb ved valget i mai 2021.

### Død
Barić døde den 14. desember 2020 i en alder av 87 år av covid-19 på sykehuset Klinička bolnica Dubrava i Zagreb i Kroatia.

## Referanser


## Eksterne lenker
*
Stillehavsathabaskiske språk

**Stillehavsathabaskiske språk** er en geografisk definert gruppe av språk. De utgjør også en  undergruppe av den athabaskiske språkfamilie. Språkfamilien omfatter åtte språk i delstatene California og Oregon.
NM i friidrett 2021

**Norgesmesterskapet i friidrett 2021** bestod av en rekke arrangementer. 
Hovedmesterskapet i friidrett for seniorer ble arrangert på Kristiansand stadion i Kristiansand 10.–12. september, med Kristiansands IF som arrangør. 

Kongepokalene ble vunnet av Jakob Ingebrigtsen og Karoline Bjerkeli Grøvdal.

Mesterskapets mestvinnende utøver ble Eivind Henriksen med to gull (slegge og kule) og ett sølv (diskos). Også Ingar Kiplesund vant to gull (lengde og tresteg).


Fil:2018_European_Athletics_Championships_Day_5_(30)_(cropped).jpg|Jakob Ingebrigtsen vant kongepokalen 2021
Fil:Karoline Bjerkeli Grøvdal Rio 2016.jpg|Karoline Bjerkeli Grøvdal vant kongepokalen 2021


Følgende seniormesterskap ble arrangert utenfor hovedmesterskapet:

* NM i friidrett innendørs 2021 – Ulsteinvik 6.–7. februar (avlyst på grunn av koronaviruspandemien)
* NM i mangekamp innendørs 2021 – Bærum 20.–21. februar
* NM i stafetter 2021 – Stavanger 22.–23. mai
* NM i mangekamp 2021 – Oslo 29.–30. mai
* NM i maraton 2021 –  Jølster 3. juli
* NM i motbakkeløp 2021 – Førde 28. august
* NM i terrengultra 2021 – Molde 11. september (utsatt fra 29. mai)
* NM i halvmaraton 2021 – Oslo 18. september
* NM i terrengløp 2021 korte distanser – Bergen 2.–3. oktober (utsatt fra april)
* NM i terrengløp 2021 lange distanser – Oslo 10. oktober
* NM i ultraløp 2021 24 timersløp – Oslo 20.–21. november

Det ble også arrangert egne mesterskap for juniorer og veteraner.

__TOC__

## Resultater fra hovedmesterskapet, kvinner

### [[100 meter]]




### [[200 meter]]




### [[400 meter]]




### [[800 meter]]




### [[1500 meter (friidrett)|1500 meter]]




### [[5 000 meter (friidrett)|5000 meter]]



Karoline Grøvdal vant øvelsen for 5. gang, og fikk Kongepokalen for løpet.

### [[10 000 meter (friidrett)|10000 meter]]




### [[100 meter hekk]]




### [[400 meter hekk]]




### [[3000 meter hinder]]




### 3000 meter [[kappgang]]




### [[Lengdehopp]]




### [[Høydehopp]]




### [[Tresteg]]




### [[Stavsprang]]


Lene Retzius vant øvelsen for 7. gang.

### [[Kulestøt]]




### [[Diskos]]




### [[Spydkast]]




### [[Sleggekast]]


Beatrice Llano vant øvelsen for 6. gang.

### 1000 meter stafett




## Resultater fra hovedmesterskapet, menn

### [[100 meter]]




### [[200 meter]]




### [[400 meter]]




### [[800 meter]]




### [[1500 meter (friidrett)|1500 meter]]


Jakob Ingebrigtsen vant øvelsen for 5. år på rad, og fikk Kongepokalen for sitt løp.

### [[5 000 meter (friidrett)|5000 meter]]




### [[10 000 meter (friidrett)|10000 meter]]




### [[110 meter hekk]]


Vladimir Vukicevic vant øvelsen for 11. gang.

### [[400 meter hekk]]




### [[3000 meter hinder]]




### 5000 meter [[kappgang]]




### [[Lengdehopp]]




### [[Høydehopp]]




### [[Tresteg]]




### [[Stavsprang]]




### [[Kulestøt]]


Sleggekaster Eivind Henriksen vant øvelsen for 1. gang.

### [[Diskos]]




### [[Spydkast]]




### [[Sleggekast]]


Eivind Henriksen vant øvelsen for 12. gang på rad.

### 1000 meter stafett




## Referanser


## Kilder
* Resultater NM Kristiansand 2021

## Eksterne lenker
*
Jørgen Hatlehol

**Jørgen Hatlehol** (født 18. juni 1997) er en norsk fotballspiller som fra den 31. desember 2023 er klubbløs.

## Referanser


## Eksterne lenker
*
Shaquill Sno

**Shaquill Montell Sno** (født 5. januar 1996) er en nederlandsk fotballspiller som fra 15. juni 2021 er klubbløs.

## Referanser


## Eksterne lenker
*
Kasper Jørgensen

**Kasper Poul Mølgaard Jørgensen** (født 1999) er en dansk fotballspiller som spiller for .

## Referanser


## Eksterne lenker
*
Cahto (språk)

**Cahto** eller **kato** er et utdødd stillehavsathabaskisk språk som ble snakket av det Nord-Amerikanske urfolket cahto i Laytonville- og Branscomb-områdene ved munningen av South Fork Eel River. Det var et av fire språk som tilhørte *California-greinen* av stillehavsathabaskiske språk. De fleste talere av cahto var tospråklige og snakket også det pomoiske språket nordlig pomo. Noen snakket også språket yuki innenfor språkfamilien Yuki–Wappo.

Cachto døde ut på 1960-tallet.
Erikson Spinola Lima

**Erikson «Nenass» Spinola Lima** (født 5. juli 1995) er en kappverdisk fotballspiller som fra den 31. desember 2022 er klubbløs.

## Landslaget
Den 7. oktober 2021 fikk han sin første landskamp for  mot .

## Referanser


## Eksterne lenker
*
Sigurd Tafjord

**Sigurd Vidhammer Tafjord** (født 30. januar 1997) er en norsk fotballspiller som spiller for .

## Referanser


## Eksterne lenker
*
Izunna Uzochukwu

**Izunna Arnest Uzochukwu** (født 11. april 1990) er en nigeriansk fotballspiller som fra 4. januar 2021 er klubbløs.

## Referanser


## Eksterne lenker
*
Kristoffer Strand Ødven

**Kristoffer Strand Ødven** (født 10. februar 2002) er en norsk tidligere fotballspiller.

## Referanser


## Eksterne lenker
*
Daan Klinkenberg

**Frederikus Quirinus «Daan» Klinkenberg** (født 12. januar 1996) er en nederlandsk fotballspiller som fra 19. august 2021 er klubbløs.

## Referanser


## Eksterne lenker
*
Davíð Kristján Ólafsson

**Davíð Kristján Ólafsson** (født 1995) er en islandsk fotballspiller som spiller for den polske klubben Cracovia Kraków.

## Referanser


## Eksterne lenker
*
Vetle Fiskerstrand

**Vetle Fiskerstrand** (født 14. mars 2000) er en norsk fotballspiller som spiller for Florø Sportsklubb.

## Referanser


## Eksterne lenker
*
Elias Hagen

**Elias Kristoffersen Hagen** (født 2000) er en norsk fotballspiller som spiller for .

Han er fra Veitvet i Oslo.

## Karriere

### Grorud (2018–2020)
I sin første sesong for Grorud i 2. divisjon i 2018, spilte han 24 kamper og scoret seks mål. I 2019 var han med å rykke opp til OBOS-ligaen med Grorud. Han spilte 12 kamper i OBOS-ligaen for Grorud før han ble solgt til Bodø/Glimt sommeren 2020.

### Bodø/Glimt (2020–2022)
Den 11. juni 2020 signerte han en kontrakt ut 2023 med Bodø/Glimt. Han debuterte for Bodø/Glimt da han kom inn som innbytter i 6–1 seieren mot Odd, den 13. september 2020. Samme sesong tok Bodø/Glimt sitt første seriegull. Også i 2021 ble Hagen seriemester med Bodø/Glimt.

Da Patrick Berg forlot klubben etter 2021-sesongen ble Hagen fast på Glimts midtbane. I april 2022 forlenget han kontrakten med Bodø/Glimt ut 2025. Da Patrick Berg ble hentet tilbake sommeren 2022 ble det igjen mindre spilletid for Hagen. Etter 2022-sesongen ble han solgt til IFK Göteborg.

### IFK Göteborg (2023)
Den 4. januar 2023 signerte han en fireårskontrakt med svenske klubben IFK Göteborg.

### Vålerenga (2023–)
Den 31. juli 2023 signerte han en kontrakt ut 2027 med Vålerenga.

## Meritter
### Klubb
**Bodø/Glimt**
*Eliteserien (2):  2020, 2021

## Referanser


## Eksterne lenker
*
Mattole (språk)

**Mattole**, også kjent som **Mattole–Bear River**, er et utdødd stillehavsathabaskisk språk som en gang ble snakket av mattole og Bear River-indianere i det nordlige California. Det er et av fire språk som tilhører *californiagreinen* av stillehavsathabaskiske språk. Språket ble snakket to steder: I elvedalen til Mattole-elven, like sør for Mendocinobukten ved kysten av det nordvestlige California, og en distinkt dialekt ved Bear River, omkring 16 km mot nord.
Belle Delphine

**Mary-Belle Kirschner** (født 1999), kjent som **Belle Delphine**, er en britisk mediepersonlighet, pornoskuespiller, modell og youtuber.

## Referanser


## Eksterne lenker
* 
*
Hupa (språk)

**Hupa** (endonym: *Na꞉tinixwe Mixine꞉wheʼ*, «språket til folket i Hoopa-dalen») er et stillehavsathabaskisk språk som snakkes langs den nedre delen av Trinity River i det nordvestlige California. Det er et av fire språk innenfor *California-gruppen* av stillehavsathabaskisk språk.

Språket tales av stammen hupa (*Na꞉tinixwe*); før den europeiske kontakt oppstod, ble språket også snakket av stammene chilula og whilkut lenger vest.